Pandi Laco

Pandi Laço u lind në Korçë më 21 mars 1964, është skenarist, gazetar, e drejtues televiziv shqiptar

Biografia
Ka filluar karrierën televizive në Televizionin shqiptar (TVSH) më 1987 si redaktor letrar e skenarist në Redaksinë e Programeve Artistike. Nga viti 1987 deri 1996 ka punuar në një sërë programesh të suksesshme televive si “Mbremje të muzikës popullore”, “12 vallzime pa një të shtunë”, “Rreth fatit për 12 javë”, “12 në Hollywood”,  si skenarist i cikleve të spektakleve me regji nga Vera Grabocka. Gjithashtu skenarist edhe drejtues televiziv në programet televizive “Emocione” (Italia 90) dhe “Ciak” me regji nga Leonard Gjata. Për të parën herë në historinë e televizionit shqiptar ideon dhe realizon “Candid camera” në programet e sipërpërmendura. Skenarist në disa prej edicioneve të konkurseve të bukurisë elegancës duke filluar nga i pari, “Miss Albania 1991” si dhe Festivali i Këngës në RTSH.

Më 1997 me hapjen e Televizioneve Private në Shqipëri fillon të punojë në TV Klan si skenarist dhe Drejtor i Programacionit. Në vitin 1998 së bashku me regjisorin Bledar Laço (vellai i tij) realizojnë transmetimin e parë direkt në TV Klan “Klubi i futbollit “Miqtë e Klanit” – një talk-show sportiv (Boterori France 98).

Nga 1997 deri tani Pandi Laço e Bledar Laço kanë realizuar një seri programesh televizive në TV Klan, duke filluar nga “Maratona e Këngës Popullore”(1999), “Porta e Fatit”(2000), “Netë vere”, “Gjeniu i vogël”(2005), “100 Këngët e shekullit” (2005) dhe “Këngët e shekullit” (edicioni i dytë - 2006), “C’est la vie”(2006) përsëri “Maratona e Këngës Popullore”(2008) dhe “Histori me zhurmues”.(PROMOTOR është kompania e produksionit artistik themeluar prej tyre së bashku me muzikantin Adrian Hila, nën logon e të cilës kanë realizuar artistikisht disa prej spektakleve të mësipërme).

Në dekadën e fundit është prezantuar në disa Festivale të këngës në RTSH edhe si autor vargjesh duke fituar në 4 edicione të tij Çmimin e parë, duke filluar në vitin 2002 me “Brenda vehtes më merr”(Muzika - Shpetim Saraci),  2004 me “Nesër shkoj”(Muzika – Adrian Hila, pjesëmarrëse në Eurosong 2005 - Ukrainë),  2006 me “Balada e gurit” (Muzika – Adrian Hila, pjesëmarrëse në Eurosong 2007 - Finlandë) dhe 2007 “Zemrën e lamë peng” (Muzika – Adrian Hila, pjesëmarrëse në Eurosong 2008 - Serbi).